
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1033 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση, συγκρότηση και ορισμός μελών Επιτροπής 
στο Υπουργείο Οικονομίας και Οικονομικών, για 
τη μελέτη θεμάτων φορολογίας και φορολογικών 

ελέγχων.1 

Επέκταση του Καταστήματος Αφορολογήτων και 
Φορολογημένων ειδών στον Κρατικό Αερολιμέ¬ 
να Ηρακλείου Κρήτης. 2 

Αναγνώριση Νοσοκομειακών Μονάδων ως κατάλλη¬ 
λων για άσκηση των γιατρών. 3 

Σύσταση και συγκρότηση Επιτροπής Αξιολόγησης - 
Ομάδα Εργασίας αποτελούμενη από Εμπειρο¬ 
γνώμονες Αξιολογητές του Ε.Μ.Α. (Ενιαίο Μητρώο 
Αξιολογητών) του Υπουργείου Απασχόλησης και 
Κοινωνικής Προστασίας για την υποβοήθηση του 
έργου των Υποεπιτροπών Διενέργειας και Αξιολό¬ 
γησης των Διαγωνισμών, για την αξιολόγηση των 
τεχνικών προσφορών των υποψηφίων αναδοχών 
των Ανοικτών Δημόσιων Διεθνών Διαγωνισμών 
των έργων «Κατάρτιση ανέργων σε πιστοποιημέ¬ 
να Κέντρα Επαγγελματικής Κατάρτισης (Κ.Ε.Κ.) 
του Μέτρου 1.4» και «Κατάρτιση ανέργων σε πι¬ 
στοποιημένα Κέντρα Επαγγελματικής Κατάρτισης 
(Κ.Ε.Κ.) του Μέτρου 3.6», που προκηρύχθηκαν με 
τις υπ’ αριθμ. 607/3.3.2006 και 608/3.3.2006 αντί¬ 
στοιχα, αποφάσεις του Γενικού Γραμματέα Περι¬ 
φέρειας στο πλαίσιο του Π.Ε.Π. Βορείου Αιγαίου 


2000-2006. 4 

Έγκριση της υπ’ αριθμ. 27/2005 απόφασης του Διοικη¬ 
τικού Συμβουλίου, περί ψήφισης του Οργανισμού 
Εσωτερικής Υπηρεσίας του Ν.Π.Δ.Δ. με την επω¬ 
νυμία « Β' Δημοτικός Παιδικός Σταθμός Αιγίου»... 5 
Τροποποίηση της συστατικής πράξης του νομικού 
προσώπου στο Δήμο Λαμίας με την επωνυμία 
«Δημοτική Φιλαρμονική Λαμίας» (β.δ. 23/8/1948, 

ΦΕΚ 226/Α/11.9.1948). 6 

Χορήγηση άδειας ασκήσεως επαγγέλματος Κοινωνικής 

Λειτουργού στην Μαλοπούλου Δάφνη του Παν. 7 

Χορήγηση άδειας ασκήσεως επαγγέλματος Κοινωνικής 
Λειτουργού στην Κονάκη Αλεξάνδρα του Μιχαήλ. 8 

Αύξηση μετοχικού κεφαλαίου ΝΕΠΟΤΑ. 9 

Έγκριση υπερωριακής απασχόλησης υπαλλήλων της 
Δ/νσης Βιομηχανίας-Εμπορίου. 10 


1 Αυγούστου 2006 

Καθιέρωση υπερωριακής εργασίας πέρα από το κα¬ 
νονικό ωράριο εργασίας κατά τις Κυριακές-εξαι- 
ρέσιμες μέρες, κατά τις απογευματινές και νυχτε¬ 
ρινές ώρες των εργάσιμων ημερών των Κυριακών 
και εξαιρέσιμων κατά τη διάρκεια του Β’ εξαμή¬ 
νου του έτους 2006 για υπαλλήλους της Ν.Α. Σά¬ 


μου. 11 

ΑΠΟΦΑΣΕΙ Σ 

Αριθμ. 1061811/675/Α0006 (1) 


Σύσταση, συγκρότηση και ορισμός μελών Επιτροπής 
στο Υπουργείο Οικονομίας και Οικονομικών, για τη 
μελέτη θεμάτων φορολογίας και φορολογικών ελέγ¬ 
χων. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του π.δ. 81/2002 (ΦΕΚ 57 Α'), συγχώνευση των 
Υπουργείων Εθνικής Οικονομίας και Οικονομικών. 

β) Του άρθρου 89 του π.δ. 284/1988 (ΦΕΚ 128 Α'). «Ορ¬ 
γανισμός του Υπουργείου Οικονομικών» (ΦΕΚ 128 Α'), 
όπως τροποποιήθηκε και ισχύει. 

γ) Του άρθρου 19 του ν. 1599/1986 (ΦΕΚ 75 Α'), όπως 
τροποποιήθηκε και κωδικοποιήθηκε με τις διατάξεις των 
άρθρων 13,14,15 και 33 του ν. 2690/1999 (ΦΕΚ 45 Α'). 

δ) Του άρθρου 34 του ν. 1914/1990 (ΦΕΚ 178 Α'), σε συν¬ 
δυασμό με τις διατάξεις του άρθρου 13 του ν. 2346/1995 
(ΦΕΚ 220 Α'). 

ε) Του άρθρου 17 του ν. 3205/ 2003 (ΦΕΚ 297 Α'). 

2. Το γεγονός ότι από τις διατάξεις της απόφασης 
αυτής προκαλείται δαπάνη, για την αμοιβή του Προέ¬ 
δρου, των μελών και της γραμματείας της Επιτροπής, 
η οποία θα καλυφθεί από τον Προϋπολογισμό Εξόδων 
του Υπουργείου Οικονομίας και Οικονομικών και θα κα- 
θορισθεί με άλλη απόφαση του Υπουργού Οικονομίας 
και Οικονομικών, αποφασίζουμε: 

I. Συνιστούμε στο Υπουργείο Οικονομίας και Οικονομι¬ 
κών Επιτροπή, για τη μελέτη θεμάτων φορολογίας και 
φορολογικών ελέγχων. 

II. Συγκροτούμε την παραπάνω Επιτροπή και ορίζουμε 
τα μέλη αυτής, ως εξής: 

1. Νικόλαο Τάτσο, Καθηγητή στο Πάντειο Πανεπιστήμιο 
Κοινωνικών και Πολιτικών Επιστημών, ως Πρόεδρο. 

2. Σπυρίδωνα Βούλγαρη, Προϊστάμενο της Γενικής Δ/ 
νσης Φορολογίας, ως μέλος, με αναπληρωτή τον Εμμα¬ 
νουήλ Βενέτη, υπάλληλο με βαθμό Α', του κλάδου ΓΙΕ 
Εφοριακών, που υπηρετεί ως Προϊστάμενος της Διεύ¬ 
θυνσης Φορολογίας Εισοδήματος. 

3. Σπυρίδωνα Κώτσιο, Προϊστάμενο Γενικής Δ/νσης 
Φορολογικών Ελέγχων, ως μέλος, με αναπληρώτρια 
την Ευγενία Κατσίγιαννη, υπάλληλο με βαθμό Α', του 
κλάδου ΠΕ Εφοριακών, που υπηρετεί ως Προϊσταμένη 
της Διεύθυνσης Ελέγχου. 

4. Ηλία Κατούδη, υπάλληλο με βαθμό Α', του κλάδου 
ΠΕ Εφοριακών, που υπηρετεί ως Προϊστάμενος του Α' 
Τμήματος της Δ/νσης Φορολογίας Εισοδήματος, ως 
μέλος, με αναπληρωτή το Γεώργιο Καβαλάκη, υπάλληλο 
με βαθμό Α', του κλάδου ΠΕ Εφοριακών, που υπηρετεί 
ως Προϊστάμενος του Β’ Τμήματος της ίδιας Δ/νσης. 

5. Ιουλία Αρμάγου, Ειδική Σύμβουλο στο γραφείο του 
Υπουργού Οικονομίας και Οικονομικών, ως μέλος. 

III. Χρέη γραμματέα της Επιτροπής θα εκτελεί η 
Χρυσούλα Γκίκα, υπάλληλος με βαθμό Α', του κλάδου 
ΠΕ Εφοριακών, που υπηρετεί στη Δ/νση Φορολογίας 
Εισοδήματος, με αναπληρωτή τον Αθανάσιο Σαφαρή, 
υπάλληλο με βαθμό Α', του κλάδου ΠΕ Εφοριακών, που 
υπηρετεί, στην ίδια Δ/νση. 

IV. Έργο της Επιτροπής είναι η μελέτη θεμάτων φο¬ 
ρολογίας και φορολογικών ελέγχων, ύστερα και από 
τις σχετικές επαφές, συνεννοήσεις και προτάσεις των 
εκπροσώπων του Δ.Ν.Τ. και η υποβολή σχετικού πορί¬ 
σματος στην Πολιτική Ηγεσία του Υπουργείου Οικονο¬ 
μίας & Οικονομικών. 

V. Η Επιτροπή θα συνεδριάζει εντός και εκτός των 
ωρών του κανονικού ωραρίου λειτουργίας των Δημό¬ 
σιων Υπηρεσιών, στο κατάστημα του Υπουργείου Οικο¬ 
νομίας και Οικονομικών (επί της οδού Καρ. Σερβίας 10 
στην Αθήνα) και η διάρκεια λειτουργίας αυτής ορίζεται 
μέχρι την ολοκλήρωση του έργου της. 

VI. Η αμοιβή του Προέδρου, των μελών και της Γραμ- 
ματείας της Επιτροπής θα καθοριστεί με άλλη απόφαση 
του Υπουργού Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουλίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθμ. Η.259/3/Γ0019 (2) 

Επέκταση του Καταστήματος Αφορολογήτων και Φο¬ 
ρολογημένων ειδών στον Κρατικό Αερολιμένα Ηρα¬ 
κλείου Κρήτης. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 27 του Νόμου 827/78 «περί 
ρυθμίσεως δασμολογικών θεμάτων και άλλων τινών 
διατάξεων» (ΦΈ.Κ194/Α/18.11.1978). 

2. Τις διατάξεις της παραγράφου 4 του άρθρου 120 του 
Νόμου 2533/11.11.1997 «χρηματιστηριακή αγορά παραγώ- 
γων και άλλες διατάξεις» (Φ.Ε.Κ 228/Α/11.11.1997). 

3. Τις διατάξεις του άρθρου 17 του π.δ. 86/79 «περί 
συστάσεως ιδιορρύθμου Ανωνύμου Εταιρείας δια την 


εκμετάλλευσιν καταστημάτων πωλήσεως αφορολόγη¬ 
των και αδασμολόγητων ειδών και εγκαταστάσεως και 
λειτουργίας τούτων εις τα σημεία εξόδου επιβατών 
εξωτερικού» (Φ.Ε.Κ 17/Α/31.1.1979). 

4. Την υπ’ αριθμ. 5733/ΔΙΟΕ1264/9.2.2006 (ΦΕΚ 204/ 
Β/13.2.06) κοινή απόφαση του Πρωθυπουργού και του 
Υπουργού Οικονομίας και Οικονομικών, με την οποία τρο¬ 
ποποιήθηκε η όμοια υπ’ αριθμ. 37930/ΔΙΟΕ1264/14.10.2005 
(ΦΕΚ 1432/Β/2005) «Καθορισμός αρμοδιοτήτων των Υφυ¬ 
πουργών Οικονομίας και Οικονομικών». 

5. Την υπ’ αριθμ. Η.273/6/Β0019/11.6.2003 ΑΥΟ «Ίδρυ¬ 
ση Καταστήματος Αδασμοφορολογήτων και Φορολο¬ 
γημένων Ειδών στον Κρατικό Αερολιμένα Ηρακλείου 
Κρήτης». 

6. Το υπ’ αριθμ. 104/24.3.2006 αίτημα της εταιρείας 
«Καταστήματα Αφορολογήτων Ειδών Α.Ε.» με το οποίο 
ζητά την επέκταση του καταστήματος αφορολογήτων 
και φορολογημένων ειδών στον Κρατικό Αερολιμένα 
Ηρακλείου Κρήτης. 

7. Το υπ’ αριθμ. 8944/17.5.2006 έγγραφο του Τελωνείου 
Ηρακλείου με το οποίο μας απέστειλε το από 16.5.2006 
πρακτικό της γνωμοδοτικής Επιτροπής μετά του σχε¬ 
τικού σχεδιαγράμματος, αποφασίζουμε: 

1. Εγκρίνουμε την επέκταση του καταστήματος πώλη¬ 
σης Αφορολογήτων και Φορολογημένων Ειδών, εντός 
του τελωνειακό ελεγχόμενου χώρου, στον Κρατικό Αε¬ 
ρολιμένα Ηρακλείου Κρήτης, που λειτουργεί δυνάμει 
της υπ’ αριθμ. Η.273/6/Β 0019/11.6.20 03 ΑΥΟ, στη θέση 
και έκταση που προσδιορίζεται στο σχεδιάγραμμα, που 
συνοδεύει το, από 16/5/2006 Πρακτικό της Επιτροπής 
της παραγράφου 2, του άρθρου 17, του π.δ. 86/1979. 

2. Το κατάστημα θα επεκταθεί κατά επιφάνεια εμ- 
βαδού 10 μ2 και θα βρίσκεται πάντοτε υπό τελωνειακή 
παρακολούθηση. 

3. Το δικαίωμα εκμετάλλευσης του καταστήματος ανή¬ 
κει αποκλειστικά στην εταιρεία «Καταστήματα Αφορο¬ 
λογήτων Ειδών Α.Ε». 

4. Η εγκατάσταση και λειτουργία του καταστήματος, 
διέπεται από τις διατάξεις του π.δ. 86/1979, όπως τρο¬ 
ποποιήθηκε και ισχύει, από τις διατάξεις του άρθρου 
120 του ν. 2533/11.11.1997, από τις διατάξεις των Υπουργι¬ 
κών Αποφάσεων καθώς και τις σχετικές διαταγές, που 
ρυθμίζουν θέματα σχετικά με τον τρόπο λειτουργίας, 
ελέγχου κ.λ.π των καταστημάτων, που εκμεταλλεύεται 
η εταιρία «Καταστήματα Αφορολόγητων Ειδών Α.Ε». 

5. Η απόφαση αυτή που δεν συνεπάγεται δαπάνη σε 
βάρος του Κρατικού Προϋπολογισμού, να δημοσιευθεί 
στην Εφημερίδα της Κυβερνήσεως. 

Αθήνα, 26 Ιουνίου 2006 

Ο ΥΦΥΠΟΥΡΓΟΣ 

ΑΝΤ. ΜΠΕΖΑΣ 
-♦- 

Αριθμ. Υ7α/Γ.Π./οικ./77740 (3) 

Αναγνώριση Νοσοκομειακών Μονάδων ως κατάλληλων 
για άσκηση των γιατρών. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

Έχοντας υπόψη: 

1. Τις διατάξεις του άρθρου 6 του ν.δ. 3366/1955. 

2. Τις διατάξεις του άρθρου 3 του ν. 1278/1982 όπως 

επαναφέρθηκαν σε ισχύ με τις διατάξεις του άρθρου 1 
του ν. 2194/1994. 

3. Τις διατάξεις του άρθρου 31 του ν. 1397/1983 όπως 
συμπληρώθηκαν με τις διατάξεις του άρθρου 20 παρ. 
2 του ν. 2519/1997. 

4. Την υπ’ αριθμ. 1178/ 7.6.2006 απόφαση της Εκτελε¬ 
στικής Επιτροπής του ΚΕΣΥ. 

5. Την υπ’ αριθμ. 30356/15.3.2006 (ΦΕΚ Β/311/2006) από¬ 
φαση του Πρωθυπουργού και του Υπουργού Υγείας και 
Κοινωνικής Αλληλεγγύης για ανάθεση αρμοδιοτήτων 
στους Υφυπουργούς Υγείας και Κοινωνικής Αλληλεγ¬ 
γύης Αθανάσιο Γιαννόπουλο και Γεώργιο Κωνσταντό- 
πουλο, αποφασίζουμε: 

I. Κυρώνουμε την ανωτέρω υπό στ. (4) σχετική γνωμο¬ 
δότηση της Ε.Ε. του ΚΕΣΥ, με την οποία αποφασίζεται 
η άρση καταλληλότητας της Παθολογικής Κλινικής του 
Θεραπευτηρίου Ψυχικών Παθήσεων Χανιών για χορή¬ 
γηση δύο (2) ετών ειδικότητας Παθολογίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 2006 

Ο ΥΦΥΠΟΥΡΓΟΣ 

Α. ΓΙΑΝΝΟΠΟΥΛΟΣ 
-♦- 

Αριθμ. 1961 (4) 

Σύσταση και συγκρότηση Επιτροπής Αξιολόγησης - Ομά¬ 
δα Εργασίας αποτελούμενη από Εμπειρογνώμονες 
Αξιολογητές του Ε.Μ.Α. (Ενιαίο Μητρώο Αξιολογητών) 
του Υπουργείου Απασχόλησης και Κοινωνικής Προ¬ 
στασίας για την υποβοήθηση του έργου των Υποε¬ 
πιτροπών Διενέργειας και Αξιολόγησης των Διαγωνι¬ 
σμών, για την αξιολόγηση των τεχνικών προσφορών 
των υποψηφίων αναδοχών των Ανοικτών Δημόσιων 
Διεθνών Διαγωνισμών των έργων «Κατάρτιση ανέρ¬ 
γων σε πιστοποιημένα Κέντρα Επαγγελματικής Κα¬ 
τάρτισης (Κ.Ε.Κ.) του Μέτρου 1.4» και «Κατάρτιση 
ανέργων σε πιστοποιημένα Κέντρα Επαγγελματικής 
Κατάρτισης (Κ.Ε.Κ.) του Μέτρου 3.6», που προκηρύ¬ 
χθηκαν με τις υπ’ αριθμ. 607/3.3.2006 και 608/3.3.2006 
αντίστοιχα, αποφάσεις του Γενικού Γραμματέα Πε¬ 
ριφέρειας στο πλαίσιο του Π.Ε.Π. Βορείου Αιγαίου 
2000-2006. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98/Α'). 

2. Το ν. 2150/1994 (ΦΕΚ 98 Α') άρθρο 13 «Εθνικό Ινστι¬ 
τούτο Εργασίας και άλλες διατάξεις». 

3. Το ν. 2224/1994 άρθρο 18 παράγραφος 3 και 4 «Ρύθ¬ 
μιση θεμάτων εργασίας, συνδικαλιστικών δικαιωμάτων 
κλπ». 

4. Το ν. 2503/1997 «Διοίκηση, οργάνωση, στελέχωση 
της Περιφέρειας κλπ (ΦΕΚ 107/Α/1997). 

5. Το π.δ. 346/1998 (ΦΕΚ 230/Α/1998) «Προσαρμογή της 
Ελληνικής Νομοθεσίας για τις Δημόσιες Συμβάσεις Υπη¬ 
ρεσιών προς τις διατάξεις της οδηγίας 92/50/ΕΟΚ του 
Συμβουλίου της 18ης Ιουλίου 1998, όπως τροποποιήθηκε 


με το π.δ. 18/200 (ΦΕΚ 15/Α/2000) κατ εφαρμογή της 
οδηγίας 97/52(ΕΕΙ_ 318/28.11.1997). 

6. Το ν. 2860/2000 «Διαχείριση, Παρακολούθηση και 
Έλεγχος του Κοινοτικού Πλαισίου Στήριξης και άλλες 
διατάξεις» (ΦΕΚ 251/Α/14.11.2000). 

7. Το ν. 2874/2000 «Προώθηση στην απασχόληση και 
διατάξεις», άρθρο 3 (ΦΕΚ 286/Α/29.12.2000). 

8. Την υπ’ αριθμ. 107900/16.3.2001 (ΦΕΚ 599/Β/21.5.2001) 
κοινή υπουργική απόφαση περί συστάσεως και λειτουρ¬ 
γίας της Ειδικής Υπηρεσίας Εφαρμογής Συγχρηματο- 
δοτούμενων Ενεργειών από το Ε.Κ.Τ. 

9. Το π.δ 4/2002 (ΦΕΚ 3/Α/14.1.2002) «Εκτέλεση ενερ¬ 
γειών Τεχνικής Βοήθειας -Στήριξης και Διαχείρισης των 
αντίστοιχων πόρων». 

10. Την υπ’ αριθμ. 112392/1.11.2004 (ΦΕΚ 1813/Β/8.12.2004) 
κοινή απόφαση Υπουργών Οικονομίας και Οικονομικών 
Απασχόλησης και Κοινωνικής Προστασίας, για την 
«Τροποποίηση της υπ’ αριθμ. 112809/18.6.2002 κοινής 
απόφασης Υπουργών Οικονομίας και Οικονομικών και 
Εργασίας και Κοινωνικών Ασφαλίσεων, για το Ενιαίο Σύ¬ 
στημα Διαχείρισης, Αξιολόγησης Παρακολούθησης και 
Ελέγχου των ενεργειών Επαγγελματικής Κατάρτισης, 
συγχρηματοδοτούμενων από το ΕΚΤ στο πλαίσιο του Γ 
ΚΠΣ (2000 - 2006) για όλα τα επιχειρησιακά προγράμ¬ 
ματα που εμπεριέχουν δράσεις κατάρτισης». 

11. Την υπ’ αριθμ. 112501/9.11.2004 (ΦΕΚ 1690/Β/15.11.2004) 
απόφαση του Υπουργού Απασχόλησης και Κοινωνικής 
Προστασίας, για το «Σύστημα διαχείρισης του Ενιαίου 
Μητρώου Αξιολογητών (Ε. Μ. Α.) του Υπουργείου Απα¬ 
σχόλησης και Κοινωνικής Προστασίας». 

12. Την υπ’ αριθμ. ΟΙΚ. 5057/1.9.2005 απόφαση του Γε¬ 
νικού Γραμματέα Β’ Αιγαίου, σύμφωνα με την οποία 
εντάσσεται το έργο «Κατάρτιση ανέργων σε πιστοποι¬ 
ημένα Κέντρα Επαγγελματικής Κατάρτισης (ΚΕΚ) του 
Μέτρου 1.4» με κωδικό ΟΠΣ103428 στο Περιφερειακό 
Επιχειρησιακό Πρόγραμμα Β’ Αιγαίου 2000 - 2006, στο 
Μέτρο 4 «Αντιμετώπιση της ανεργίας» του Άξονα 1. 

13. Το υπ’ αριθμ. Ε.Π.0883 ΤΡΟΠ. 1/04.10.2005 του 
Υπουργείου Εθνικής Οικονομίας, σύμφωνα με το οποίο 
το εν λόγω έργο έχει ενταχθεί στο Π. Δ. Ε. στη ΣΑΕΠ 
088/3 με συνολικό προϋπολογισμό 4.962.307,00 €. 

14. Την υπ’ αριθμ. ΟΙΚ. 5056/1.9.2005 απόφαση του Γε¬ 
νικού Γραμματέα Β. Αιγαίου, σύμφωνα με την οποία 
εντάσσεται το έργο «Κατάρτιση ανέργων σε πιστοποι¬ 
ημένα Κέντρα Επαγγελματικής Κατάρτισης (ΚΕΚ) του 
Μέτρου 3.6» με κωδικό ΟΠΣ103433 στο Περιφερειακό 
Επιχειρησιακό Πρόγραμμα Β. Αιγαίου 2000 - 2006, στο 
Μέτρο 6 «Ενέργειες αναβάθμισης του ανθρώπινου δυνα¬ 
μικού - προώθηση της απασχόλησης» του Αξονα 3. 

15. Το υπ’ αριθμ. Ε.Π.0883 ΤΡΟΠ. 1/04.10.2005 του 
Υπουργείου Εθνικής Οικονομίας, σύμφωνα με το οποίο 
το εν λόγω έργο έχει ενταχθεί στο Π. Δ. Ε. στη ΣΑΕΠ 
088/3 με συνολικό προϋπολογισμό 2.315.352,00 €. 

16. Την υπ’ αριθμ. 607/3.3.2006 απόφαση του Γενικού 
Γραμματέα Β’ Αιγαίου για την «Προκήρυξη Ανοιχτού Δη¬ 
μόσιου Διεθνή διαγωνισμού, με κλειστές προσφορές και 
κριτήριο επιλογής τη συμφερότερη προσφορά, για την 
επιλογή αναδοχών του έργου «Κατάρτιση ανέργων σε 
πιστοποιημένα Κέντρα Επαγγελματικής Κατάρτισης (ΚΕΚ) 
του Μέτρου 1.4» στο πλαίσιο του ΠΕΡΙΦΕΡΕΙΑΚΟΥ ΕΠΙΧΕΙ¬ 
ΡΗΣΙΑΚΟΥ ΠΡΟΓΡΑΜΜΑΤΟΣ Β. ΑΙΓΑΙΟΥ 2000 - 2006. 

17. Την υπ’ αριθμ. 608/3.3.2006 απόφαση του Γενικού 
Γ ραμματέα Β. Αιγαίου για την «Προκήρυξη Ανοιχτού Δη- 

μόσιου Διεθνή διαγωνισμού, με κλειστές προσφορές και 
κριτήριο επιλογής τη συμφερότερη προσφορά, για την 
επιλογή αναδοχών του έργου «Κατάρτιση ανέργων σε 
πιστοποιημένα Κέντρα Επαγγελματικής Κατάρτισης (ΚΕΚ) 
του Μέτρου 3.6» στο πλαίσιο του ΠΕΡΙΦΕΡΕΙΑΚΟΥ ΕΠΙΧΕΙ¬ 
ΡΗΣΙΑΚΟΥ ΠΡΟΓΡΑΜΜΑΤΟΣ Β. ΑΙΓΑΙΟΥ 2000 - 2006. 

18. Την υπ’ αρίθμ. 1371/10 Μάΐου-2006 απόφαση του 
Γενικού Γραμματέα Περιφέρειας Βορείου Αιγαίου, για 
τη συγκρότηση επιτροπής διενέργειας / αξιολόγησης 
του Ανοιχτού Δημόσιου Διεθνή Διαγωνισμού «Κατάρτιση 
ανέργων σε πιστοποιημένα Κέντρα Επαγγελματικής 
Κατάρτισης (ΚΕΚ)» του Μέτρου 1.4 στο πλαίσιο του 
ΠΕΡΙΦΕΡΕΙΑΚΟΥ ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ Β 
ΑΙΓΑΙΟΥ 2000 - 2006. 

19. Την υπ’ αριθμ. 1372/10 Μάίου - 2006 απόφαση του 
Γ ενικού Γ ραμματέα Περιφέρειας Βορείου Αιγαίου, για 
τη συγκρότηση επιτροπής διενέργειας / αξιολόγησης 
του Ανοιχτού Δημόσιου Διεθνή Διαγωνισμού «Κατάρτιση 
ανέργων σε πιστοποιημένα Κέντρα Επαγγελματικής 
Κατάρτισης (ΚΕΚ)» του Μέτρου 3.6 στο πλαίσιο του 
ΠΕΡΙΦΕΡΕΙΑΚΟΥ ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ Β. 
ΑΙΓΑΙΟΥ 2000 - 2006. 

20. Το υπ’ αριθμ. 128/2006 Πρακτικό της Ειδικής Επι¬ 
τροπής επιλογής μελών Ενιαίου Μητρώου Αξιολογητών 
(ΕΜΑ) του Υπουργείου Απασχόλησης και Κοινωνικής 
Προστασίας. 

21. Τις υποβληθείσες προτάσεις, ανά θεματικό πεδίο, 
για την υλοποίηση των ως άνω προκηρυχθέντων προ¬ 
γραμμάτων κατάρτισης, από τους υποψήφιους αναδό- 
χους, αποφασίζουμε: 

1. Τη σύσταση και συγκρότηση Επιτροπής Αξιολόγησης 
- Ομάδα Εργασίας αποτελούμενη από Εμπειρογνώμονες 
Αξιολογητές μέλη του Ενιαίου Μητρώου Αξιολογητών 
του Υπουργείου Απασχόλησης και Κοινωνικής Προστα¬ 
σίας, για την υποβοήθηση του έργου των Υποεπιτροπών 
Διενέργειας και Αξιολόγησης των Διαγωνισμών, για την 
αξιολόγηση των τεχνικών προσφορών των υποψηφίων 
αναδοχών των έργων «Κατάρτιση ανέργων σε πιστοποι¬ 
ημένα Κέντρα Επαγγελματικής Κατάρτισης (ΚΕΚ)» του 
Μέτρου 1.4 και «Κατάρτιση ανέργων σε πιστοποιημένα 
Κέντρα Επαγγελματικής Κατάρτισης (ΚΕΚ)» του Μέτρου 
3.6 που προκηρύχθηκαν με τις υπ’ αριθμ. 607/3.3.2006 
και 608/3.3.2006 αποφάσεις Γενικού Γραμματέα Περι¬ 
φέρειας Βορείου Αιγαίου, αντίστοιχα, στο πλαίσιο του 
ΠΕΡΙΦΕΡΕΙΑΚΟΥ ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ Β. 
ΑΙΓΑΙΟΥ 2000 - 2006. 

Έργο των Εμπειρογνωμόνων Αξιολογητών είναι η υπο¬ 
βοήθηση του έργου των Υποεπιτροπών Αξιολόγησης 
των Τεχνικών Προσφορών, στην αξιολόγηση - βαθμολό¬ 
γηση των τεχνικών προσφορών για συγκεκριμένο αριθ¬ 
μό κριτηρίων και η συμπλήρωση «Δελτίων Αξιολόγησης», 
με σχετική τεκμηρίωση για κάθε πρόγραμμα κατάρτισης 
που εξετάζουν. Κάθε Τεχνική Προσφορά αξιολογείται 
από δύο αξιολογητές. Τα Δελτία Αξιολόγησης παραδί- 
δονται στην αντίστοιχη Υποεπιτροπή των Επιτροπών 
Διενέργειας και Αξιολόγησης των διαγωνισμών. 

Ως Εμπειρογνώμονες - Αξιολογητές ορίζονται οι κά¬ 
τωθι: 


Αριθ. 

α/α Μητρώου 

Επώνυμο 

Όνομα 

1 

1645 

ΑΓΓΕΛΙΔΗΣ 

ΑΓΓΕΛΟΣ 

2 

35 

ΑΪΒΑΛΙΩΤΗΣ 

ΜΙΧΑΗΛ 

3 

1709 

ΑΝΔΡΙΟΠΟΥΛΟΥ 

ΣΟΦΙΑ 


Αριθ. 

α/α Μητρώου 

Επώνυμο 

Όνομα 

4 

1713 

ΑΥΓΕΡΙΝΟΣ 

ΝΙΚΟΛΑΟΣ 

5 

1478 

ΒΙΔΑΛΗΣ 

ΜΙΧΑΗΛ 

6 

146 

ΒΛΑΧΟΣ 

ΣΩΤΗΡΗΣ 

7 

267 

ΓΚΛΑΒΟΠΟΥΛΟΣ 

ΕΥΑΓΓΕΛΟΣ 

8 

202 

ΔΗΜΟΠΟΥΛΟΣ 

ΚΩΝΣΤΑΝΤΙΝΟΣ 

9 

383 

ΚΑΡΑΓΙΑΝΝΗΣ 

ΠΑΣΧΑΛΗΣ 

10 

1744 

ΚΕΦΑΛΑΣ 

ΓΕΩΡΓΙΟΣ 

11 

206 

ΚΕΧΑΓΙΑΣ 

ΔΗΜΗΤΡΙΟΣ 

12 

425 

ΚΟΥΡΑΣΗΣ 

ΝΙΚΟΛΑΟΣ 

13 

622 

ΚΩΣΤΟΠΟΥΛΟΣ 

ΠΑΝΑΓΙΩΤΗΣ 

14 

105 

ΛΥΤΡΑ 

ΠΗΓΗ 

15 

71 

ΜΑΣΟΥΡΗ 

ΓΑΡΥΦΑΛΛΙΑ 

16 

1700 

ΜΑΤΣΙΝΟΣ 

ΙΩΑΝΝΗΣ 

17 

151 

ΜΠΑΣΔΡΑ 

ΠΑΡΑΣΚΕΥΗ 

18 

1777 

Π ΑΝΑΓΙΩΤ ΑΚΟΠΟΥΛΟΣ 

ΣΤΑΥΡΟΣ 

19 

1085 

ΠΕΝΤΟΓΕΝΗΣ 

ΜΙΧΑΗΛ 

20 

1787 

ΡΕΚΛΕΠΗ 

ΑΝΑΣΤΑΣΙΑ 

21 

1682 

ΣΩΤΗΡΟΠΟΥΛΟΣ 

ΠΑΝΑΓΙΩΤΗΣ 

22 

562 

ΧΑΡΙΣΙΟΥ 

ΑΝΑΣΤΑΣΙΟΣ 


2. Το έργο της παραπάνω Επιτροπής - Ομάδας Εργα¬ 
σίας θα διενεργηθεί εκτός ωραρίου εργασίας των με¬ 
λών της, με διάρκεια από την ημερομηνία της σύστασης 
της και μέχρι περάτωσης των εργασιών της. 

3. Το έργο είναι αμειβόμενο και βαρύνει τους πόρους 
της Τεχνικής Βοήθειας της Ε. Υ.Δ./ Π. Ε. Π. Βορείου 
Αιγαίου. Οι αμοιβές θα καθοριστούν με νεότερη από¬ 
φαση του/των αρμοδίου/ων Υπουργού/ων σύμφωνα με 
τις διατάξεις του ν. 3205/2003 όπως τροποποιήθηκε και 
ισχύει μέχρι σήμερα. 

4. Τα έξοδα μετακίνησης, διαμονής και διατροφής των 
αξιολογητών βαρύνουν ομοίως τους πόρους της Τεχνι¬ 
κής Βοήθειας της ΕΥ. Δ./ Π. Ε. Π. Βορείου Αιγαίου. 

5. Ο ακριβής χρόνος απασχόλησης ή ο αριθμός των 
συνεδριάσεων στις οποίες θα συμμετέχει κάθε μέλος 
της παραπάνω επιτροπής, θα πιστοποιηθεί από το Γ ε¬ 
νικό Γ ραμματέα της Περιφέρειας Β. Αιγαίου, μετά από 
εισήγηση του Προέδρου της Επιτροπής Διενέργειας και 
Αξιολόγησης των Διαγωνισμών. 

6. Η παραπάνω Επιτροπή - Ομάδα Εργασίας έχει προ¬ 
σωρινό χαρακτήρα και παύει να λειτουργεί μετά την 
ολοκλήρωση του έργου της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 28 Ιουνίου 2006 

Ο Γ ενικός Γ ραμματέας Περιφέρειας 
ΣΕΡΓΙΟΣ - ΣΠΥΡΙΔΩΝ ΤΣΙΦΤΗΣ 
-♦- 

Αριθμ. 7738 (5) 

Έγκριση της υπ’ αριθμ. 27/2005 απόφασης του Διοι¬ 
κητικού Συμβουλίου, περί ψήφισης του Οργανισμού 
Εσωτερικής Υπηρεσίας του Ν.Π.Δ.Δ. με την επωνυμία 
«Β' Δημοτικός Παιδικός Σταθμός Αιγίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 12 του ν. 1188/1981, όπως 
αντικαταστάθηκε με τις όμοιες του άρθρου 8 παρ. 5 
του ν. 2307/1995, καθώς και τις διατάξεις του άρθρου 
198 παρ. 3 του π.δ. 410/1995. 

2. Την υπ’ αριθμ. 27/31.10.2005 απόφαση του Διοικητικού 
Συμβουλίου του Β’ Δημοτικού Παιδικού Σταθμού Αίγιου, 
καθώς και την όμοια υπ’ αριθμ. 725/29.11.2005 απόφαση 
του Δημοτικού Συμβουλίου Δήμου Αίγιου, με την οποία 
εγκρίνει τον Οργανισμό Εσωτερικής Υπηρεσίας του Β' 
Δημοτικού Παιδικού Σταθμού. 

3. Την υπ’ αριθμ. 7 - θέμα 4729.3.2006 γνωμοδότηση 
του Υπηρεσιακού Συμβουλίου Υπαλλήλων Ο.Τ.Α. νομού 
Αχα'ίας. 

4. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98/Α'). 

5. Την υπ’ αριθμ. 1278/28.9.2005 (ΦΕΚ 1434/τ.Β'/18.10.2005) 
εξουσιοδοτική απόφαση του Γενικού Γραμματέα Περιφέ¬ 
ρειας, με την οποία η αρμοδιότητα αυτή μεταβιβάστηκε 
στο Γ ενικό Διευθυντή Περιφέρειας, καθώς και το δικαίω¬ 
μα να υπογράφουν «Με εντολή Γ ενικού Γ ραμματέα Πε¬ 
ριφέρειας», αποφασίζουμε: 

Εγκρίνουμε την υπ’ αριθμ. 27/2005 απόφαση του Διοι¬ 
κητικού Συμβουλίου του Ν.Π.Δ.Δ. με την επωνυμία «Β’ Δη¬ 
μοτικός Παιδικός Σταθμός Δήμου Αιγίου», με την οποία 
ψηφίζει τον Οργανισμό Εσωτερικής Υπηρεσίας του. 

Αρθρο 1 

Διάρθρωση υπηρεσιών 

Οι υπηρεσίες του Β' Δημοτικού Παιδικού Σταθμού 
Αιγίου θα λειτουργούν σε επίπεδο Αυτοτελούς Γρα¬ 
φείου, το οποίο διαρθρώνεται με βάση το αντικείμενο 
απασχόλησης του και σύμφωνα με τις διατάξεις του 
άρθρου 30 παρ. 6 του ν. 3274/2004. 

Αρθρο 2 

Αρμοδιότητες του Αυτοτελούς Γ ραφείου 
«Β' Δημοτικός Παιδικός Σταθμός Δήμου Αιγίου» 

Οι αρμοδιότητες του Παιδικού Σταθμού συνοψίζο¬ 
νται: 

Α) Στην παροχή σύγχρονης προσχολικής αγωγής στα 
φιλοξενούμενα νήπια. 

Β) Στην επιμέλεια των παντός είδους διοικητικών και 
οικονομικών εργασιών προκειμένου να διασφαλιστεί η 
εύρυθμη λειτουργία του Σταθμού. 

Γ) Στη μέριμνα παροχής διατροφής και φροντίδας στα 
νήπια, τηρώντας τους κανόνες υγιεινής και ασφαλούς 
παραμονής τους. 

Αρθρο 3 

Καθήκοντα Προϊσταμένου Αυτοτελούς Γ ραφείου 

1. Είναι αρμόδιος και επιμελείται σε συνεργασία με 
τους παιδαγωγούς του Σταθμού για την εφαρμογή των 
σύγχρονων απόψεων της Παιδαγωγικής και της Ψυχο¬ 
λογίας καθώς και την παροχή σωστής προσχολικής 
αγωγής στα φιλοξενούμενα νήπια. 

2. Εποπτεύει συντονίζει και κατευθύνει μαζί με τους 
παιδαγωγούς το παιδαγωγικό έργο του Σταθμού. 

3. Είναι αρμόδιος για την εύρυθμη λειτουργία του 
Σταθμού. 

4. Εισηγείται στο Δ.Σ. του Σταθμού κάθε θέμα που 
αφορά τη λειτουργία, το προσωπικό, τους γονείς και 
την υλικοτεχνική υποδομή του Σταθμού όπως: 

• τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του, 

• το παιδαγωγικό υλικό και τον πάσης φύσεως εξο¬ 
πλισμό, 


• τις απαραίτητες εργασίες για την επισκευή και τη 
συντήρηση των κτιρίων, 

• την επιμόρφωση του προσωπικού. 

5. Είναι υπεύθυνος για την τήρηση του κανονισμού 
λειτουργίας του Παιδικού Σταθμού. 

6. Εποπτεύει όλο το προσωπικό για τη σωστή εκτέ¬ 
λεση των καθηκόντων του. 

7. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες 
αυτού ώστε να μην δημιουργούνται λειτουργικά προ¬ 
βλήματα στο Σταθμό. 

8. Εγκρίνει και υπογράφει τα αιτήματα του υπόλοιπου 
προσωπικού που αφορούν ανάγκες του χώρου εργασίας 
τους. 

9. Είναι υπεύθυνος για τις συγκεντρώσεις προσωπικού, 
γονέων. 

10. Υπογράφει μαζί με τον Πρόεδρο του Δ.Σ. την εκ¬ 
καθάριση και πληρωμή κάθε δαπάνης και τα σχετικά 
εντάλματα πληρωμών σε συνεργασία με την ταμειακή 
υπηρεσία του Δήμου Αιγίου. 

11. Συντάσσει τις μισθολογικές καταστάσεις και φρο¬ 
ντίζει για την εκκαθάριση μισθών και διαφόρων επιδο¬ 
μάτων του προσωπικού. 

12. Είναι υπεύθυνος για την κατάρτιση του προϋπολο¬ 
γισμού, απολογισμού και ισολογισμού σε συνεργασία με 
την ταμειακή υπηρεσία του Δήμου Αιγίου και σύμφωνα 
με τις ισχύουσες διατάξεις. 

13. Τηρεί όλα τα απαραίτητα βιβλία, το αρχείο, τη σφρα¬ 
γίδα του Παιδικού Σταθμού και είναι υπεύθυνος για την 
τήρηση του κανονισμού λειτουργίας και του Ο.Ε.Υ. 

Άρθρο 4 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α' ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ Βρεφονηπιοκομίας 

Θέσεις 2 δύο 

2. ΚΛΑΔΟΣ ΥΕ προσωπικό καθαριότητας 

Θέσεις 1 μία 

Β' ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

1. ΤΕ ΝΗΠΙΑΓΩΓΩΝ (ΠΡΟΣ) 

Θέσεις 1 μία 

2. ΥΕ 14 ΜΑΓΕΙΡΩΝ 

Θέσεις 1 μία 

Οι θέσεις των κλάδων ΤΕ Νηπιαγωγών (προσωρινός) 
μετατρέπονται μόλις κενωθούν με οποιονδήποτε τρόπο 
σε θέσεις κλάδου ΤΕ9 Βρεφονηπιοκόμων σύμφωνα με 
τις διατάξεις του άρθρου 35 ν. 2646/1998. 

Αρθρο 5 

Προϊστάμενοι Υπηρεσιακών Μονάδων 

Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προ¬ 
σωρινός), ΤΕ Νηπιαγωγών (προσωρινός) και ΤΕ Βρεφο¬ 
νηπιοκομίας ως προϊστάμενοι του Παιδικού Σταθμού 
επιλέγονται από τους κλάδους ΠΕ Νηπιαγωγών (προ¬ 
σωρινός), ΤΕ Νηπιαγωγών (προσωρινός), ΤΕ Βρεφονη¬ 
πιοκομίας και ΤΕ9 Βρεφονηπιοκομίας. 

Άρθρο 6 

Για το διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, 
τις άδειες, τις μεταβολές υπηρεσιακής κατάστασης, το 
προβάδισμα, τις ηθικές αμοιβές, τα πειθαρχικά αδικήμα¬ 
τα, τη λύση της υπαλληλικής σχέσης και την ιατροφαρ- 

μακευτική περίθαλψη των υπαλλήλων εφαρμόζονται οι 
εκάστοτε ισχύουσες Νομοθετικές διατάξεις. 

Αρθρο 7 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζομένους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού γίνεται πάντοτε με από¬ 
φαση του Προέδρου του Δ.Σ του Ν.Π.Δ.Δ., ανάλογα με τις 
ανάγκες των υπηρεσιών, τα προσόντα των υπαλλήλων, 
την πείρα και τις γνώσεις αυτών σε ειδικά αντικείμενα, 
κατά την οποία κατανομή θα εξετάζονται και τυχόν ειδι¬ 
κές ανάγκες των υπαλλήλων (μητέρες ανηλίκων τέκνων, 
έγκυες γυναίκες, τόπος διαμονής κ.λπ.). 

Προϊστάμενος του αυτοτελούς γραφείου ορίζεται 
πάντοτε με απόφαση Προέδρου του Δ.Σ. ο κρινόμενος 
από το αρμόδιο Υπηρεσιακό Συμβούλιο υπάλληλος ανα- 
πληρούμενος σε περίπτωση απουσίας του ή κωλύματος 
από τον κατά βαθμό αρχαιότερο υπάλληλο της αυτής 
υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργα¬ 
νισμό, ρυθμίζεται με τον κανονισμό λειτουργίας του 
Ν.Π.Δ.Δ. 

Άρθρο 8 

Η ισχύς του παραπάνω Οργανισμού αρχίζει από τη 
δημοσίευσή του στην Εφημερίδα της Κυβερνήσεως. 

Από την απόφαση αυτή δημιουργείται δαπάνη σε βά¬ 
ρος του προϋπολογισμού του Ν.Π.Δ.Δ. με την επωνυμία 
«Β' Δημοτικός Παιδικός Σταθμός Αιγίου» το ύψος της 
οποίας ανέρχεται στο ποσό των 120.000 € και είναι 
εγγεγραμμένη στον ΚΑΕ 10.6011 του προϋπολογισμού 
έτους 2006 του Ν.Π.Δ.Δ. και επομένων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 19 Ιουνίου 2006 

Με εντολή Γενικού Γραμματέα Περιφέρειας 
Ο Γ ενικός Διευθυντής κ.α.α. 

ΧΡΗΣΤΟΣ ΓΙΩΤΣΟΠΟΥΛΟΣ 

-♦- 

Αριθμ. 9859 (6) 

Τροποποίηση της συστατικής πράξης του νομικού προ¬ 
σώπου στο Δήμο Λαμίας με την επωνυμία «Δημο¬ 
τική Φιλαρμονική Λαμίας» (β.δ. 23.8.1948, ΦΕΚ 226/ 
Α/11.9.1948). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

α) 203 του π.δ. 410/1995. 

β) 7 (παρ. 16) του ν. 2307/1997,14 (παρ. 1 και 2) του ν. 
2399/1996 και 6 (παρ. 10) του ν. 2503/1997. 

γ) Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98/Α'). 


2. Το από 23.8.1948 β.δ. (ΦΕΚ 226/Α/11.9.1948), περί σύ¬ 
στασης ιδίου νομικού προσώπου στο Δήμο Λαμιέων με 
την επωνυμία «Δημοτική Φιλαρμονική Λαμίας». 

3. Την υπ’ αριθμ. 216/2006 απόφαση του Δημοτικού 
Συμβουλίου Δήμου Λαμιέων, σχετικά με την τροποποίη¬ 
ση της συστατικής πράξης της Δημοτικής Φιλαρμονικής 
Λαμίας. 

4. Την υπ’ αριθμ. 1100/11.2.1998 απόφαση μας, «μεταβίβα¬ 
ση του δικαιώματος υπογραφής Με Εντολή Γ ενικού Γ ραμ¬ 
ματέα Περιφέρειας», στο Διευθυντή Αυτοδιοίκησης και 
Αποκέντρωσης (ΦΕΚ Β' 179/25.2.1998), αποφασίζουμε: 

Τροποποιούμε το από 23/8/1948 β.δ. ως κατωτέρω: 

Α'. Προσθέτουμε την περ. δ’ στην παρ. 3 του Β.Δ. 
23.8.1948, ως εξής: 

«Παρ. 3 (περ. δ'): Ετήσια επιχορήγηση του Δήμου Λα¬ 
μιέων με 400.000,00 €». 

Β'. Καταργούμε τις παραγράφους 4 και 5 αυτού σχε¬ 
τικά με τη διοίκηση και τη διαχείριση του Ν.Π.Δ.Δ., αντί¬ 
στοιχα. 

Κατά τα λοιπά ισχύει το παραπάνω Β.Δ. 

Ακροτελεύτιο άρθρο 

Από την απόφαση αυτή προκαλείται δαπάνη σε βά¬ 
ρος του προϋπολογισμού του Δήμου Λαμιέων, ύψους 
400.000,00 € για το τρέχον οικονομικό έτος 2006, στο 
Κ.Α. 00.6715.0006, και για καθένα από τα επόμενα οι¬ 
κονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 27 Ιουνίου 2006 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
Γ. ΜΙΧΑΣ 

-♦- 

(7) 

Χορήγηση άδειας ασκήσεως επαγγέλματος Κοινωνι¬ 
κής Λειτουργού στην Μαλοπούλου Δάφνη του Παν. 

Ο ΝΟΜΑΡΧΗΣ ΑΧΑΪΑΣ 

Με την υπ’ αριθμ. 5129/2006 απόφαση του Νομάρχη 
Αχαΐας, χορηγείται στην κοινωνική λειτουργό Μαλο¬ 
πούλου Δάφνη του Παναγιώτη, κάτοικο Πατρών, άδεια 
ασκήσεως επαγγέλματος Κοινωνικής Λειτουργού. 

Με εντολή Νομάρχη 
Η Διευθύντρια 
Π. ΧΡΟΝΟΠΟΥΛΟΥ 

-♦- 

( 8 ) 

Χορήγηση άδειας ασκήσεως επαγγέλματος Κοινωνι¬ 
κής Λειτουργού στην Κονάκη Αλεξάνδρα του Μιχαήλ. 

Ο ΝΟΜΑΡΧΗΣ ΑΧΑΪΑΣ 

Με την υπ’ αριθμ. 5801/2006 απόφαση του Νομάρχη 
Αχαΐας, χορηγείται στην κοινωνική λειτουργό Κονάκη 
Αλεξάνδρα του Μιχαήλ, κάτοικο Πατρών, άδεια ασκή¬ 
σεως επαγγέλματος Κοινωνικής Λειτουργού. 

Με εντολή Νομάρχη 
Η Διευθύντρια 
Π. ΧΡΟΝΟΠΟΥΛΟΥ 

Αριθμ. Αποφ. 13 (9) 

Αύξηση μετοχικού κεφαλαίου ΝΕΠΟΤΑ. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΔΡΑΜΑΣ 

Έχοντας υπόψη : 

1. Το π.δ. 30/1996, άρθρο 75 παρ. 1, 76 και 81 σε συνδυ¬ 
ασμό με τα άρθρα 277 και 287 του π.δ. 410/1995. 

2. Τις διατάξεις του π.δ. 331/1996 φεκ 223/1996 τ.Α'. 

3. Την υπ’ αριθμ. 348/Φ.ερ.37/90/25.6.1990 γνωμοδότηση 
του Νομικού Συμβούλου του Υπουργείου Εσωτερικών, 
που αφορά στην αύξηση μετοχικού κεφαλαίου αμιγών 
επιχειρήσεων ΟΤΑ. 

4. Την υπ’ αριθμ. 769/2001 γνωμοδότηση της Ολομέ¬ 
λειας του Νομικού Συμβουλίου του Κράτους, που αφορά 
στην έγκριση αύξησης μετοχικού κεφαλαίου. 

5. Το υπ’ αριθμ. πρ. 17/15.3.2005 του Δ.Σ. της Ν.Ε.ΠΟ.Τ.Α., 
που αφορά στην έγκριση της τροποποίησης της συστατι¬ 
κής πράξης και της αυξήσεως του μετοχικού της κεφαλαίου 
με απώτερο στόχο την εύρυθμη λειτουργία της επιχείρη¬ 
σης και την σωστότερη διεκπεραίωση των στόχων της. 

6. Την Οικονομοτεχνική μελέτη που υποβλήθηκε, απο¬ 
φάσισε: 

ΚΑΤΑ ΠΛΕΙΟΨΗΦΙΑ 

1. Την τροποποίηση της Συστατικής Πράξης αναφορικά 
με την αύξηση του μετοχικού κεφαλαίου της Ν.Ε.ΠΟ.Τ.Α. 

2. Την έγκριση της αυξήσεως του μετοχικού κεφαλαίου 
της Ν.Ε.ΠΟ.Τ.Α., (200.000 €) με στόχο να εκπληρώσει 
πληρέστερα του προαναφερθέντες στόχους της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 14 Ιουνίου 2006 

Ο Πρόεδρος του Ν.Σ. 

ΓΕΩΡΓΙΟΣ ΚΑΡΙΩΤΗΣ 
-♦- 

Αριθμ-Δ.Β.Ε. -1336 (10) 

Έγκριση υπερωριακής απασχόλησης υπαλλήλων της 
Δ/νσης Βιομηχανίας-Εμπορίου. 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη: 

1. Τις διατάξεις του ν. 2218/1994 «Ιδρυση Νομαρχιακής 
Αυτ/σης και άλλες διατάξεις», όπως συμπληρώθηκαν, 
τροποποιήθηκαν και κωδικοποιήθηκαν με τις διατάξεις 
του π.δ. 30/1996 «Κώδικας Νομαρχιακής Αυτ/σης» και τις 
όμοιες του άρθρου 18 του ν. 2470/1997 όπως αντικατα- 
στάθηκαν με το άρθρο 15 του ν. 2592/1998. 

2. Το άρθρο 3 του ν. 3103/2003 (ΦΕΚ 23/Α/29.1.2003) 
με το οποίο μεταβιβάζεται η αρμοδιότητα του ελέγχου 
Μέτρων και Σταθμών στις Δ/νσεις Εμπορίου των Νο¬ 
μαρχιακών Αυτοδιοικήσεων. 

3. Το άρθρο 12 παρ. 2β του ν. 3190/2003 (ΦΕΚ 249/ 
Α/30.10.2003) με το οποίο διατίθεται ποσοστό 25% των 
ετησίων εισπράξεων από τους ελέγχους Μέτρων και 
Σταθμών με κοινή απόφαση των Υπουργών Ανάπτυξης 
και Οικονομίας - Οικονομικών, στις κατά τόπους Υπηρεσίες 
Εμπορίου των Νομαρχιακών Αυτοδιοικήσεων για την αντι¬ 
μετώπιση των εν γένει αναγκών των κλιμακίων ελέγχου. 

4. Το άρθρο 8 του π.δ. 524/1978 «Περί κωδικοποιήσεως 
σε ενιαίο κείμενο των ισχυουσών διατάξεων των ανα- 
φερομένων στην εισαγωγή στην Ελλάδα του Διεθνούς 
Συστήματος ΜΕΤΡΩΝ ΚΑΙ Σταθμών. 

5. Την υπ’ αριθμ. Φ2-222/9.2.2006 απόφαση του Υφυ¬ 
πουργού Ανάπτυξης για τον χρόνο διενεργείας του Πε¬ 
ριοδικού Ελέγχου Μέτων και Σταθμών έτους 2006. 


6. Την υπ’ αριθμ. Φ2-657/28.5.2004 εγκύκλιο της Δ/ 
νσης Μετρολογίας του Υπουργείου Ανάπτυξης για τον 
τρόπο διενεργείας του Περιοδικού Ελέγχου Μέτρων & 
Σταθμών. 

7. Το υπ’ αριθμ. 1183/12-10-03-94 έγγραφο της Δ/νσης 
Μετρολογίας του Υπουργείου Ανάπτυξης σχετικά με 
τον έλεγχο των βυτιοφόρων μεταφοράς και διανομής 
πετρελαίου θέρμανσης. 

8. Τις Υπηρεσιακές ανάγκες που προκύπτουν από την 
εφαρμογή του ν. 3103/2003. 

9. Το γεγονός ότι από την απόφαση αυτή προκαλείται 
δαπάνη ύψους 4.000,00 ευρώ σε βάρος του λογαρι¬ 
ασμού Μέτρων και Σταθμών της Δ/νσης Βιομηχανίας 
και Εμπορίου της Νομαρχιακής Αυτ/σης Λακωνίας που 
δημιουργήθηκε βάσει του άρθρου 12 του ν. 3190/2003, 
αποφασίζουμε: 

1. Εγκρίνουμε για το από 1.5.2006 έως 31.12.2006 χρο¬ 
νικό διάστημα την καθιέρωση υπερωριακής εργασίας 
μέχρι της 22ας βραδυνής ώρας για (5) υπαλλήλους της 
Νομαρχιακής Αυτοδιοίκησης Λακωνίας. 

2. Έργο των παραπάνω υπαλλήλων που θα εργασθούν 
υπερωριακά είναι η διενέργεια αρχικού, περιοδικού και 
εκτάκτου ελέγχου Μέτρων και Σταθμών, λοιπών μετρο- 
λογικών ελέγχων, καθώς και ο έλεγχος των βυτιοφόρων 
αυτοκινήτων μεταφοράς και διανομής υγρών καυσίμων για 
την προστασία του καταναλωτικού κοινού από τυχόν κατα¬ 
δολιεύσεις κατά τις παραδόσεις πετρελαίου θέρμανσης. 

3. Ώρες μηνιαίας απασχόλησης κατά υπάλληλο μέχρι 
(60). 

4. Αριθμός υπαλλήλων (5). Συνολικός αριθμός ωρών 
1 . 200 . 

5. Η δαπάνη θα καλυφθεί από το λογαριασμό Μέτρων 
και Σταθμών της Δ/νσης Βιομηχανίας - Εμπορίου της 
Νομαρχιακής Αυτοδιοίκησης Λακωνίας. 

6. Ο Προϊστάμενος της Δ/νσης Βιομηχανίας-Εμπορίου 
της Νομαρχιακής Αυτοδιοίκησης Λακωνίας θα βεβαιώσει 
την πραγματοποίηση της υπερωριακής απασχόλησης 
καθώς και την εκτέλεση του αντίστοιχου έργου. 

7. Η απόφαση αυτή ισχύει ένα μήνα πριν τη δημοσίευ¬ 
σή της στην Εφημερίδα της Κυβερνήσεως και μέχρι 
31.12.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 26 Ιουνίου 2006 

Ο Νομάρχης 
ΚΩΝΣΤ. ΦΟΥΡΚΑΣ 

- ♦ - 

Αριθμ. 2804 (11) 

Καθιέρωση υπερωριακής εργασίας πέρα από το κανο¬ 
νικό ωράριο εργασίας κατά τις Κυριακές - εξαιρέ¬ 
σιμες μέρες, κατά τις απογευματινές και νυχτερι¬ 
νές ώρες των εργάσιμων ημερών των Κυριακών και 
εξαιρέσιμων κατά τη διάρκεια του Β' εξαμήνου του 
έτους 2006 για υπαλλήλους της Ν.Α. Σάμου. 

Ο ΝΟΜΑΡΧΗΣ ΣΑΜΟΥ 

Έχοντας υπόψη: 

1) Τις διατάξεις του άρθρου 16 του ν. 3205/2003 (ΦΕΚ 
297/Α), σε συνδυασμό με την ερμηνευτική εγκύκλιο του 
Γ.Α.Κ. υπ’ αριθμ. 2/72757/0022/31.12.2003. 

2) Τις διατάξεις του άρθρου 25 παραγρ. 7 του ν. 2738/ 
1999 (ΦΕΚ 180/Α'), σε συνδυασμό με τις διατάξεις του 
άρθρου 34 παραγρ. 5 του ν. 2768/1999 (ΦΕΚ 273/Α). 

3) Τις διατάξεις του π.δ. 30/1996 (ΦΕΚ 21/Α), όπως 
ισχύουν. 

4) Τις ειδικές εποχιακές έκτακτες ή επείγουσες ανά¬ 
γκες που παρουσιάζονται σε υπηρεσίες της Ν.Α. Σάμου 
για την αντιμετώπιση των οποίων απασχολείται προ¬ 
σωπικό τους πέρα από το κανονικό ωράριο εργασίας 
κατά τις εργάσιμες μέρες καθώς και κατά τις Κυριακές- 
εξαιρέσιμες μέρες αποφασίζουμε: 

Εγκρίνουμε εντός των ανωτάτων ορίων που προβλέ- 
πονται από τις διατάξεις του άρθρου 16, παραγρ. 1 του 
ν. 3205/2003 την υπερωριακή απασχόληση υπαλλήλων 
της Νομαρχιακής Αυτοδιοίκησης Σάμου κατά τις Κυρι¬ 
ακές - εξαιρέσιμες μέρες κατά τις απογευματινές και 
νυχτερινές ώρες των εργάσιμων ημερών, Κυριακών και 
εξαιρέσιμων, για την αντιμετώπιση ειδικών εποχιακών 
εκτάκτων αναγκών του Β' εξαμήνου του έτους 2006, 
ως εξής: 

α) ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Έντεκα (11) υπάλληλοι για τρεις χιλιάδες εννιακόσιες 
εξήντα (3.960) ώρες υπερωριακής απογευματινής απα¬ 


σχόλησης εργασίμων ημερών και χίλιες πενήντα έξι 
(1.056) ώρες υπερωριακής ημερήσιας απασχόλησης 
Κυριακών και εξαιρέσιμων ημερών με αντικείμενο την 
ταχύτερη διεκπεραίωση εργασιών εκτέλεσης προϋπο¬ 
λογισμού, καταχώρησης - ενταλματοποίησης τιμολογί¬ 
ων, επιχορηγήσεων και έκδοσης επιταγών. 

Η δαπάνη θα βαρύνει τον φορέα 073 ΚΑΕ 0511, 0512, 
0251, 0252. 

Β' ΕΞΑΜΗΝΟ ΕΤΟΥΣ 2006 
ΑΡΙΘΜΟΣ ΥΠΑΛΛΗΛΩΝ: 11 

ΑΡΙΘΜΟΣ ΩΡΩΝ (απογευματινής, νυχτερινής & εργα¬ 
σίας Κυριακών & εξαιρέσιμων): 5.016 
ΑΠΑΙΤΟΥΜΕΝΗ ΔΑΠΑΝΗ (ΕΥΡΩ): 45.000,00 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 30 Ιουνίου 2006 

Ο Νομάρχης κ.α.α. 

Ο Αντινομάρχης 
ΘΑΝΟΣ Δ. ΣΤΥΛΙΑΝΟΣ 

